钦定古今图书集成/方舆汇编/边裔典/第126卷 > 后晋
## 钦定古今图书集成/方舆汇编/边裔典/第126卷 > 后晋

### 高祖天福三年三月壬戌回鹘可汗王仁美使翟全福来九月己未使李万金来

按：《五代史晋高祖本纪》云云。

天福四年三月乙巳回鹘使其都督拽里敦来四月
辛巳封回鹘可汗王仁美为奉化可汗。

按《五代史？晋高祖本纪》云云，按《回鹘本传》，王仁裕
晋高祖时又册为奉化可汗。阿咄欲不知其为狄银
亲疏，亦不知其立卒，而仁裕讫五代常来朝贡，史亦
失其纪。“其地出玉、犛牛、绿野马、独峰驼、白貂鼠、羚羊
角、𥐻砂、腽朒脐、金刚钻、红盐、罽㲲、𫘦𬳿之革。其地宜
白、麦青。”〈字典不载〉麦、黄、麻、葱、韭、胡荽，以橐驼耕而种。其
可汗常楼居，妻号“天公主”，其国相号“媚禄都督”，见可
汗则去帽被发而入以为礼。妇人总发为髻，高五六
寸，以红绢囊之，既嫁则加毡帽。又有别族，号“龙家”，其
俗与回纥小异。

天福五年正月己丑回鹘使石海金来。

按：《五代史晋高祖本纪》云云。

### 出帝天福七年六月即位十月庚午回鹘遣使者来按五代史晋出帝本纪云云

### 开运三年二月丙子回鹘使突厥陆来

按《五代史晋出帝本纪》云云。